梁清遠

梁清遠  ， 字邇之 、 葵石 、 無垢 ， 號癭冠道人 、 雕丘 、 祓園 ， 京師真定府真定縣 （ 今河北省石家莊市正定縣 ） 人 ， 清朝政治人物 、 進士出身 。 梁夢龍之曾孫 。 總角時 ， 趙南星見而器重之 ； 十六歲補諸生 ， 爲學使左光斗所賞拔 。 崇禎十五年 ， 舉於鄉 。 順治三年 （ 1646年 ） ， 進士出身 ， 授刑部主事 。 次年任稽勳司主事 ， 後升文選司員外郎 、 考工司郎中 ， 調文選司郎中 、 太常寺少卿提督四譯館 。 順治十一年 （ 1654年 ） ， 任大理寺卿 ， 改兵部督補右侍郎 。 順治十三年 （ 1656年 ） ， 任戶部右侍郎督理錢法局 ， 同年改吏部左侍郎 。 性好觀書 ， 四十餘年 ， 未嘗一日釋卷 。 同輩兄弟梁清標 、 梁清寬 ， 均科甲折桂 ， 同列九卿 。 晚年以病歸裏 。 著有 《 稷園集 》 九卷 、 《 史記 》 四卷 、 《 文集 》 四卷 、 《 詞 》 一卷 、 《 雕邱雜錄 》 十八集等 。